3. számú melléklet

**Nemzeti felsőoktatási ösztöndíj**

**III. nem szakmai, közéleti, sport és egyéb tevékenység pontrendszere**

*(Összeállította az ELTE TTK HÖK)*

Maximum 50 pont kerülhet kiosztásra. Minden közéleti tevékenységről igazolást kérünk, ennek hiányában nem áll módunkban pontot adni. Prioritás, hogy a végzett közéleti tevékenység elsősorban a Természettudományi Kar hallgatóit szolgálja, illetve a karitatív szervezetekben végzett önkéntességet is értékeljük. Sport- és egyéb jellegű (szervezés, előadás) tevékenységet is van lehetőségünk elbírálni megfelelő igazolás mellett.

**Jellemző közéleti tevékenységek**

1. **Hallgatói közéleti szervezetben végzett munka maximum 35 pont**
   1. Az ELTE TTK HÖK-ben végzett munka

* tisztségviselő   
  Egy szervezeten belül a legmagasabb pontot érő tisztségért adható csupán pont, legfeljebb egy választási ciklus figyelem-bevételével.
  + elnök, elnökhelyettes, ellenőrző bizottsági elnök, referens 25 pont
  + főszerkesztő, szakterületi koordinátor, mentorkoordi-nátor, ellenőrző bizottsági tag, ösztöndíj bizottsági tag,

20 pont

* + egyéb 5-15 pont
* képviselő, küldöttgyűlési póttag 2 pont / ciklus  
  maximum 2 választási ciklus
* mentor / külügyi mentor 2 pont / mentorság  
  maximum 2 mentorság
* delegált 2-5 pont  
  tisztségen túlmutató, legfeljebb 2 választási ciklus
  1. Más hallgatói közéleti szervezetben (Mafihe, Ebihal, kollégiumi diákbizottság stb.) végzett munka
* tisztségviselő 5-15 pont  
  Egy szervezeten belül a legmagasabb pontot érő tisztségért adható csupán pont, legfeljebb egy választási ciklus figyelem-bevételével.

1. **Korrepetálás (Maszat, KéKo, Fóka, RuBiSCo, Gekko) maximum 5 pont**

A korrepetálás során megtartott alkalmak számának, illetve a koordinátori tevékeny-ség figyelembevételével.

1. **Egyetem népszerűsítés (Nyílt Nap, Educatio Kiállítás, ELTEfeszt)**

**maximum 5 pont**  
1 pont / alkalom

1. **Egyéb közéleti tevékenység maximum 5 pont**

Pl. mesterszakos felvételi bizottsági delegált, gólyatábor szervező, önkéntes tevékenységek, stb. 1 pont / tevékenység

**Sporttevékenység maximum 10 pont**

1. **Egyéni sportág**

* Nemzetközi szintű versenyen vagy bajnokságon elért helyezés

10 pont

* Országos szintű versenyen vagy bajnokságon elért dobogós helyezés 8 pont
* Egyetemi, regionális, illetve megyei szintű versenyen vagy bajnokságon elért dobogós helyezés 2 pont

1. **Csapatsportág**

* Nemzetközi szintű versenyen vagy bajnokságon elért helyezés

10 pont

* Országos szintű versenyen vagy bajnokságon elért dobogós helyezés6 pont
* Egyetemi, regionális, illetve megyei szintű versenyen vagy bajnokságon elért dobogós helyezés 1 pont

A bíráló bizottság fenntartja azt a jogát, hogy mindazon hallgatók esetében, akik helyzetét e szabályzat nem határozza meg pontosan, egyedi elbírálás alapján pontozzon.

Amennyiben egy pályázó hallgató korábban már elnyerte a nemzeti felsőoktatási ösztöndíjat vagy korábban a köztársasági ösztöndíjat, akkor csak a legutóbbi elnyert pályázat óta nyújtott közéleti tevékenysége értékelhető.

Pont csak a megfelelően igazolt teljesítésre adható. Megfelelő igazolásnak tekinthető a közéleti tevékenységet felügyelő szervezet elnöke által kiállított hivatalos dokumentum, illetve az elnök pályázása esetén a szervezet titkára által kiállított igazolás. Sporttevékenység esetében megfelelő igazolásnak tekinthető a hivatalos oklevél fénymásolata, vagy az egyesület elnöke által kiállított hivatalos dokumentum.

Az ELTE TTK HÖK-ben végzett tevékenységeken túlmenően a korrepetálásokról (annak koordinátora mellett), az említett népszerűsítő rendezvényeken való részvételről, a mesterszakos felvételi bizottsági delegáltságról igazolást a TTK HÖK elnökhelyettesének benyújtott kérésre a TTK HÖK elnöke állít ki a hallgatók részére. A kérést elektronikusan az [elnokhelyettes@ttkhok.elte.hu](mailto:elnokhelyettes@ttkhok.elte.hu) címre kérjük eljuttatni. A levélnek tartalmaznia kell az igazolni kívánt tevékenyégen túlmenően a hallgató Neptun-azonosítóját, illetve tárgyként „közéleti igazolás” szerepeljen.